User:Niminda Chathuranga

පැතිගොඩ දේවාලය හා පැතිගොඩ දෙවගන ශ්‍රී ලංකාවේ බස්නාහිර පළාතේ ගම්පහ දිස්ත්‍රික්කයේ දිවුලපිටිය ප්‍රාදේශීය ලේකම් කොට්ටාශයේ පිහිටි තවත් සුන්දර ස්ථානයක් වශයෙන් පැතිගොඩ පුරාණ මහා දේවාලය හැඳින්විය හැකිය. 251 මීරිගම මීගමුව බස් මාර්ගයේ කටුකෙන්ද සිරියෝ ගාමන්ට් අසලින් බැස කිලෝමීටර දෙකක් පමණ ඇතුලට යන විට පැතිගොඩ ගම්මානය හමුවේ.එම සුන්දර ගම්මානයේ හුදෙකලා වූ කුඩා විහාරස්ථානයක් පිහිටා තිබේ. එය පැතිගොඩ ශ්‍රී නිග්‍රෝධාරාම පුරාණ විහාරයයි.එම විහාරයේ වර්තමාන නායක ස්වාමීන් වහන්සේ වන්නේ පැතිගොඩ හාමුදුරුවෝ යන අන්වර්ථ නාමයෙන් හඳුන්වන පූජ්‍ය හොරකදවිල පඤ්ඤාසේකර හිමියන්‍ ය. වයස අවුරුදු 102 ක් පමණ වන ඒ හිමිපාණන් මා මේ ලිපිය ලියන මොහොතේ දී පවා අසනීප තත්ත්වය මත වුවද අතිශයින්ම ප්‍රබල වූ ගුරුකම් ශාස්ත්‍රය තුළින් ලොවට සෙත සලසන හිමි නමකි. එම විහාර භූමිය තුළ පැතිගොඩ දේවාලය පිහිටා ඇත.මෙම පැතිගොඩ දේවාලයේ අරක්ගෙන සිටින්නේ පැතිගොඩ අම්මා නම් ප්‍රාදේශීය දේවතාවුන් වහන්සේ නමකි.

මෙම පැතිගොඩ අම්මා යනු මීට බොහෝ කලකට පෙර මෙම ගම්මානය තුලම ජීවත් වූ තැනැත්තියකි. එම තැනැත්තිය ගම්මානය හා අනිකුත් ගම්මාන අතර සමගිය සමාදානය ඇති කළ තැනැත්තියකි. කුඩා කල සිටම ලොවටඅතිශයින්ම සෙත ශාන්තිය සැලසූ මේ කාන්තාව අවිවාහකවම ගම වෙනුවෙන් වැඩ කළ තැනැත්තියකි. වයෝවෘද්ධ වීමත් සමග කාගේවත් පිළිසරණක් නොලද එම තැනැත්තිය මිය පරලොව යන ලදී. ඇය මිය පරලොව ගොස් තුන් මසක් ගත වීමට පෙර එතුමිය විසින් වගා කටයුතු සිදු කරන ලද්දේ යැයි සැලකෙන බතලහේන, අඹගහහේන , පැතිගොඩ , කහඹිලියාව , අලුගොල්ල ආදී ප්‍රදේශ වල වගාවන් හා භෝග විනාශ වූ අතර ඉතිරි වූ බව බෝග පවා අමිහිරි තිත්ත රසයෙන් යුතු වූ බව කියයි. මේ පිළිබඳව ගම්වැසියන් විසින් අඹගහහේන කපු මහතා නම් වෙද මහතෙකු වෙත දුක් ගැනවිල්ල ඉදිරිපත් කරන ලදී. ඔහු විසින් ආරූඪ ව කියන ලද පේනයක් තුළින් ඉහත කියන ලද මියගිය තැනැත්තිය පැතිගොඩ අම්මා නමින් දෙවගනක්ව ගම ආරක්ෂා කරන බවත් එනිසා එම තැනැත්තිය වෙනුවෙන් විශේෂයෙන් දේවාලයක් ඉදි කළ යුතු බවත් ප්‍රකාශ කරන ලද්දේ ය.ඒ අනුව ප්‍රථම දේවාලය වශයෙන් අංගම් මුල්ල නම් වත්තේ විශාල නුග ගසක්   යට ඉදිවූ අතර පසුව එම නුග ගස ද්‍රවිඩ ජාතිකයන් පිරිසක් විසින් කපා දැමීම හේතුවෙන් අදටද ගම්මානයෙ ද්‍රවිඩ වැසියන්ට ජීවත්ව ජීවත් ව විසීම නොහැකි බව භක්තිවන්තයන් විශ්වාස කරයි. මෙම පැතිගොඩ මෑණියන් වහන්සේ වෙනුවෙන් වාර්ෂිකව දේව පූජාවක් හා මහා දෙවොල් මඩු ශාන්තිකර්මය පවත්වන අතර පසුදා උදෑසන දේව දානය පිරිනමනු ලබයි.සටහන විකිපීඩියා ලේඛක නීති ශිෂ්‍ය නිමින්ද චතුරංග අල්විස්.